Etter Monroes død i 1962 ble det gjort alvor av planene om en biografisk film om Harlow. Først ble imidlertid Irving Shulmans kontroversielle, bestselgende biografi (1964) utgitt. Boken skildrer Harlow svært negativt og ble møtt med kritikk fra personer som kjente henne. Shulman antydet blant annet at Harlow fikk nyresvikt som følge av mishandling fra Paul Bern, til tross for at dette er medisinsk umulig.